**הוראות למשחק**

**מטרה:** הכרות עם כפר מנחם בדרך של משחק והנאה.

**מטרת המשחק:** צבירת מספר רב של רביעיות.

**ציוד:** שתים-עשרה סדרות (רביעיות) של קלפים. ארבעה קלפים לכל רביעיה.

**הכנות למשחק:** מערבבים את הקלפים ומחלקים ארבעה לכל משתתף. את שאר הקלפים מניחים בערימה במהופך כקופה.

**מהלך המשחק:** כל משתתף בתורו מבקש מאחד המשתתפים קלף הנחוץ לו להשלמת רביעייה. אם קיבל את הקלף המבוקש רשאי לבקש קלף נוסף מאיזה משתתף שיבחר. אם לא קיבל , לוקח קלף מהקופה והתור עובר הלאה. התור נקבע מראש עפ"י הגרלה.

**מנצח:** מי שצבר את מספר הרביעיות הרב ביותר.

בהצלחה!!!

הפקה: אורה דביר, גידי קרון, אהרון ברוידא, עמליה גולדברג, אוכמה אבירם.

עריכה: אוכמה אבירם.

צילומים: גידי קרון, אמנון זלינגר, , שלמה ברוידא, נדב אבירם, חיים מילר, יואל דרום ז"ל , דוד פרלמוטר ז"ל, יואל רוהר ז"ל..

עיצוב גרפי והפקת דפוס- כחל עיצובים

**משחק רביעיות- צירופים**

משחק קלפים לתרגול צירופי מילים

המשחק מורכב משמונה רביעיות. בכל רביעייה יש ארבעה צירופים שונים המתחילים בשמות גוף.

המשחק מתאים לארבעה משתתפים.

הוראות:

1. חלקו לכל משתתף 8 קלפים. את שאר הקלפים שימו במרוכז באמצע השולחן כשהפנים למטה.
2. קבעו את סדר השחקנים.
3. כל שחקן בתורו פונה אל אחד המשתתפים ושואל אותו אם יש קלף שישלים לו סדרה. לדוגמה אם יש לו שני קלפים עם צירופי לב, הוא ינסה להשיג את שני הקלפים הנוספים עם צירופי לב. אם הצליח לקבל, יש לו תור נוסף.
4. מי שהצליח להשיג רביעייה שלמה, מכריז עלייה ומניח אותה לצידו.
5. מי שהצליח להשיג הכי הרבה רביעיות- הוא המנצח.